Source: https://politeia.org.ro/stiri-revista-presei/revista-presei-27-februarie-sistemul-de-sanatate-nu-este-eficient-in-ceea-ce-priveste-imbunatatirea-accesibilitatii-si-nici-a-sanatatii-populatiei/63474/
Timestamp: 2020-07-16 13:04:57+00:00

Document:
Revista Presei – 27 februarie. “Sistemul de sănătate nu este eficient în ceea ce privește îmbunătățirea accesibilității și nici a sănătății populației.” | PoliteiaWorld
Home » Stiri / Revista Presei	» Revista Presei – 27 februarie. “Sistemul de sănătate nu este eficient în ceea ce privește îmbunătățirea accesibilității și nici a sănătății populației.”
Revista Presei – 27 februarie. “Sistemul de sănătate nu este eficient în ceea ce privește îmbunătățirea accesibilității și nici a sănătății populației.”
27/02/2020 Autor desy.demeter Categorii: Stiri / Revista Presei
Buna dimineata intr-o zi de joi, 27 februarie! Administratia Nationala de Meteorologie a emis, miercuri dimineata, mai multe atentionari de tip cod galben de vant valabile pentru mai multe judete. Prima atentionare intra in vigoare miercuri la ora 14:00 si expira joi la ora 21:00 si vizeaza zonele de la munte, indeosebi in regiunea inalta, unde vor fi intensificari ale vantului si viscol. In intervalul mentionat, vantul va avea intensificari, mai ales la altitudini mari, unde la rafala se vor atinge viteze de 70…110 km/h. Din noaptea de miercuri spre joi (26/27 februarie) treptat vor predomina ninsorile, in general moderate cantitativ si local va fi viscol. Alt cod va intra in vigoare joi la ora 11:00 si va expira la ora 20:00. Aceasta atentionare va fi valabila pentru judetele Mehedinti, Dolj, Olt, Teleorman. In intervalul mentionat, vantul va avea intensificari, iar la rafala se vor atinge viteze, in general, de 60…70 km/h. Joi, in Bucuresti, vremea se va raci semnificativ, astfel ca temperatura maxima va fi de 10…12 grade. Cerul va avea innorari, mai accentuate din a doua parte a zilei cand trecator va ploua. Vantul va avea temporar intensificari cu viteze, in general, intre 45 si 55 km/h.
Comisia Europeană: Corupția, problemă majoră pentru firme. Persistă îngrijorările față de sistemul de justiție din România, cât timp nu se iau decizii de corectare Comisia Europeană continuă să fie îngrijorată față de impactul negativ pe care l-au avut asupra sistemului de justiție din România modificările legislative și presiunile politice din anii 2017 și 2018 și în cea mai mare parte a anului 2019, atât timp cât actuala putere nu ia măsuri de corectare. Executivul european trage acest semnal de alarmă în raportul său privind Semestrul European, emis miercuri. Ce spune CE acum: – Îngrijorările privind impactul negativ asupra sistemului de justiție și a capacitatății sale de a investiga corupția la nivel înalt persistă, atât timp cât România nu ia măsuri corective. – Modificările legsilative importante și presiunea politică exercitată asupra sistemului judiciar în 2017, 2018 și în cea mai mare parte a anului 2019 au afectat eficiența, calitatea, independența sistemului de justiție și capacitatea acestuia de a investiga și sancționa corupția la nivel înalt. (Raportul MCV 2019). – Punerea în aplicare a legilor justiției amendate, începând din octombrie 2018, a confirmat riscurile că o serie de măsuri produc pagube sistemului judiciar. Mai multe ordonanțe de urgență ale Guvernului României care au modificat în continuare legile justiției în 2019 au sporit aceste îngrijorări. – Funcționarea secției speciale pentru investigarea infracțiunilor comise de magistrați, care a fost înființată la sfârșitul anului 2018, în urma modificărilor legilor justiției, a confirmat îngrijorările exprimate de Comisia Europeană, Comisia de la Veneția și GRECO, că aceastăpsecție ar putea fi influențată politic pentru a schimba cursul dosarelor de corupție la nivel înalt (Comisia Europeană, 2019). – În acest context, pe 27 decembrie 2019, Guvernul a adoptat un memorandum, în care susține soluția desființării Secției Speciale. – Intrarea în vigoare a dispozițiilor care ar afecta în special resursele umane ale sistemului de justiție prin pensionarea anticipată a magistraților, precum și perioada de training inițial și numărul de judecători pe completuri, a fost amânată cu încă 2 ani, până în ianuarie 2022, respectiv ianuarie 2021. – Deși actualul guvern și-a declarat angajamentul de a repara pagubele aduse sistemului de justiție declanșate de modificările aduse legilor justiției, nu au fost încă adoptate alte măsuri legislative corective.- – Corupția continuă să fie o problemă majoră pentru mediul de afaceri din România. Un sondaj Eurobarometru pentru afaceri din 2019 arată că 88% dintre companii consideră corupția drept o problemă serioasă pentru ele, atunci când fac afaceri în România. – Din 2013, ponderea companiilor care percep corupția ca o problemă a crescut în România cu 23 de puncte procentuale, cea mai mare creștere din UE și în contrast puternic cu media UE, care a continuat să scadă (acum se află la 37%). Integral: https://www.hotnews.ro
Raport de țară al CE: Fără corecția deficitelor și implementarea reformelor, convergența în privința nivelului de trai europen va suferi un pas înapoi În absența unor eforturi de reformă durabilă, creșterea deficitelor fiscale și de cont curent pun la risc sustenabilitatea creșterii economice a României, se arată într-un raport emis de Comisia Europeană. “Creșterea puternică a cererii interne, stimulată de tăierile de taxe și de creștere a salariilor a reprezentat motorul creșterii economice în ultimii ani. Acest model de creștere bazată pe consum a împins contul curent și finanțele publice spre creșterea deficitelor”, se arată în document. De asemenea, spune raportul, evoluțiile demografice au dus la deficiențe pe piața forței de muncă, limitând astfel creșterea economică potențială. „În ciuda unei creșteri economice de circa 5% în ultimii 3 ani, creșterea inegalității și sărăcia rămân la un nivel ridicat, în timp ce disparitățile regionale se adâncesc”, arată documentul. • Fără corecțiile deficitelor bugetar și extern și un angajament ferm de implementare a reformelor structurale, convergența României cu privire la nivelul de trai din UE riscă să sufere un important pas înapoi.- Economia continuă să crească, dar într-un ritm mai lent. Creșterea reală a economie a fost robustă în 2019 la 4,1%, bazată pe consumul privat și cu suport din partea investițiilor. Creșterea economică estimată este de 3,6% și 3,3% în 2020 și 2021 din cauza slăbirii producției industriale și a scăderii cererii externe. – Deficitul comercial este așteptat să se deterioreze în 2020 și 2021, la 5,1%, respectiv 5,4%. – Deficitul bugetar a crescut considerabil, fiind determinat de cheltuielile curente. Este de așteptat să crească mai mult, în special din cauza creșterii punctului de pensie cu 40% din septembrie. La fel ca în anii precedenți, regulile cadrului fiscal național nu au fost respectate. – Un deficit bugetar ridicat și costul îmbătrânirii populației vor duce la riscuri ridicate în ceea ce privește sustenabilitatea. – Sectorul bancar a rămas solid, dar intermedierea financiară este scăzută. Multe dintre prevederile nocive din decembrie 2018 au fost modificate în 2019 și 2020. Băncile joacă doar un rol limitat în acordarea de credite corporațiilor, lucru care poate să țină economia pe loc. – Investițiile insuficiente împiedică potențialul economiei de convergență la nivelurile din UE. Calitatea și fiabilitatea rețelelor rutiere și feroviare este slabă. – Investițiile în infrastructura de transport, energie și mediu sustenabile (adică în deșeuri, ape uzate și poluarea aerului) lipsesc…..- Sistemul de sănătate nu este eficient în ceea ce privește îmbunătățirea accesibilității și nici a sănătății populației. Integral: https://economie.hotnews.ro
Surse: PNL insistă pe anticipate. Al doilea premier de sacrificiu – un tehnocrat, al treilea, Orban din nou ….Numele aflate pe masa lui Klaus Iohannis pentru funcția de prim-ministru sunt Nicolae Ciucă, Bogdan Aurescu și Cătălin Predoiu. Este posibil ca Ludovic Orban să facă parte din noul guvern propus pentru a fi respins de Parlament, pe un post de vicepremier sau la un portofoliu important. Totodată, liberalii susțin că din noul Cabinet vor dispărea câteva nume controversate, în frunte cu ministrul Sănătății, Victor Costache, acuzat că a dăunat grav imaginii partidului prin gafele de comunicare în scandalul reformei din Sănătate. Și ministrul Culturii, Bogdan Gheorghiu, ar putea fi schimbat din funcție, după ce l-a iritat pe șeful său, Ludovic Orban, cu subiectul Irina Rimes, ambasador al lui Brâncuși. Ministrul Dezvoltării, Ion Ștefan, ar putea pierde și el nominalizarea, din aceleași motive de imagine proastă. Aceasta ar fi doar o măsură menită să cârpească imaginea PNL și a activității guvernamentale, având în vedere că toți cei de mai sus rămân în continuare pe funcții, ca interimari, până la finalizarea procedurii pentru anticipate. Ministrul Cătălin Predoiu a afirmat miercuri că “are multe de făcut la Justiţie” şi a negat că i s-ar fi propus funcţia de premier. Întrebat înaintea şedinţei Biroului Executiv al PNL dacă a fost propus pentru a prelua mandatul de premier, Predoiu a spus: “Nu, nu ştiu. Acest lucru nu cred că e adevărat. Am multe de făcut la Justiţie şi de asta mă ocup”.Întrebat înainte de şedinţa Biroului Executiv al PNL dacă i s-a propus să fie premier, Nicolae Ciucă a răspuns că nu. “Nici măcar nu comentez o astfel de propunere”, a spus Ciucă. În ședința de marți noaptea, liberalii luaseră în calcul și varianta instalării unui guvern până la alegerile la termen, în decembrie, având în vedere că procedura pentru anticipate a fost blocată deja de CCR și există criza coronavirusului, care necesită existența unui Executiv funcțional. Aripa Orban a PNL s-a opus însă acestei idei. Integral: https://www.digi24.ro
Cum a reusit PSD sa-si ia revansa la CCR. Adevarata miza a deciziei privind premierul Interviu Curtea Constitutionala a luat o decizie politica evidenta, care sa ajute PSD in strategia pentru alegerile locale si parlamentare, dar asta nu inseamna ca presedintele Iohannis si prim-ministrul Orban nu mai au spatiu de manevra. Cei doi au aratat deja ca au inteles lectia si dau semne ca schimba strategia, chiar daca pe piata a aparut si scenariul unui guvern tehnocrat. Politologul Cristian Parvulescu crede ca acest din urma scenariu este vulnerabil, pentru ca ar putea recrea situatia din 2015, cand experimentul guvernului condus de Dacian Ciolos a dus, in cele din urma, la o victorie a PSD si la locale, si la parlamentare. O intrebare aparent simpla. Cine este responsabil pentru decizia Curtii Constitutionale? Evident, Curtea Constitutionala, judecatorii sunt cei care au luat decizia aceasta, cu o majoritate nu surprinzatoare, dar in orice caz suficienta si care merita o decriptare politica. Aceasta decizie putea fi asteptata, mai ales dupa ce o serie de comentarii au fost facute, inclusiv pe Ziare.com, si va aduc aminte de comentariile facute de fostul presedinte al Curtii, domnul Augustin Zegrean…..A propos de Constitutie, lectura ei poate sa fie ca aceea a Bibliei, ca tot ne raportam la Constitutie ca la o Biblie, adica in litera sau in spiritul Constitutiei. Pe de alta parte, cand Hans Kelsen a gandit teoria statului de drept, a propus si Curtea Constitutionala, a fost primul presedinte al Curtii Constitutionale austriece in 1919, el s-a gandit ca alaturi de juristi ar fi bine sa faca parte si politologi, adica aceia care inteleg contextul politic. Pentru ca, sigur, avem o prevedere constitutionala, dar ea trebuie sa fie pusa intr-un context, pentru a vedea exact care sunt consecintele unei decizii pe care Curtea Constitutionala o ia. Curtea Constitutionala nu mai este in Romania un arbitru, dar nu de acum, ci deja de 15 ani, din 2005. CCR este un actor politic, in care sunt reprezentati politicieni, iar decizia PSD de a trimite acolo fie politicieni cu experienta si cu o viziune clara, cum e cazul lui Valer Dorneanu, fie juristi in general pe linia PSD, cum sunt ultimii doi, Deliorga si Stan, numiti in vara anului trecut, a fost in incercarea de a-si intari pozitia pe termen lung. Curtea Constitutionala joaca un rol pe mai mult de doua mandate parlamentare si numirile care se fac acolo au consecinte pe termen lung. Aceasta batalie asumata de presedintele Iohannis a depesedizarii tarii este o batalie dificila, care nu are in vedere doar schimbarea actorilor politici din Parlament, din consiliile judetene, din primarii, ci din toate institutiile. Or, din Curtea Constitutionala nu vor fi schimbati, sunt inamovibili pe durata a noua ani si modificarile aduse legii CCR fac practic imposibila schimbarea cuiva de acolo si atunci vedem aliante aparent contra naturii, intre oameni care au traiectorii foarte diferite, cum sunt Daniel Morar si Valer Dorneanu, care merg pe aceeasi linie, ii las pe cititori sa inteleaga de ce…..Ceea ce le reproseaza Curtea presedintelui Iohannis si prim-ministrului Orban e ca au afirmat ca asuma alegerile anticipate si ca asta intra in contradictie cu continutul Articolului 103, care explica foarte clar ca trebuie formata o majoritate. Or, cand prim-ministrul face declaratii in sensul ca nu se va sustine acea majoritate, se incalca practic Constitutia Romaniei. Deci ar putea fi vorba despre o eroare de comunicare….. Suntem intr-o situatie contradictorie, produsa chiar de decizia Curtii, care a devenit un actor politic efectiv si care pledeaza in favoarea anumitor forte politice din Romania, ajuta acele forte politice si e vorba de PSD, pentru ca in primul rand PSD si aliatii sai au castigat intre 30 si 40 de zile in plus Ipoteza alegerilor anticipate nu este de eludat in continuare, pentru ca Parlamentul poate fi dizolvat pana la sfarsitul lunii iunie. Teoretic se poate, dar problemele legate de organizarea alegerilor sunt cele care devin complicate, pentru ca posibila si probabila respingere a OUG privind organizarea alegerilor deja complica situatia si ar impinge alegerile anticipate spre luna iulie, o luna deloc propice alegerilor de toate felurile, pentru ca o buna parte din populatie e in vacanta. Daca nu se ofera solutia aceea propusa de OUG, respectiv trei zile de vot in strainatate, lucrurile ar deveni foarte complicate. Asa intelegem incotro a batut de fapt decizia Curtii Constitutionale, care nu e nici pe departe neutra. Integral: http://www.ziare.com
Vinovății ….CCR a făcut ceea ce a știut mai bine. Și-a slujit perfect sponsorii politici – pesediștii- așa cum a mai făcut-o de atâtea ori până acum. Trebuie să fii prost informat ori naiv politic ca să speri ca într-o situație cu o miză de atât de mare anvergură, CCR și președintele ei, dl. Valer Dorneanu, pesedist de- o viață ( apropo, știți zicala cu lupul, părul și năravul la care, în acest caz, se adaugă vreo trei sau patru pensii speciale?) vor opera o schimbare de atitudine de 180 de grade. Or, președintele și peneliștii s-au dovedit a fi astfel. Prost informați, naivi și prea siguri pe ei înșiși. Iar lucrul acesta mai mult ca sigur că o să-i coste. Pariez că proximele sondaje de opinie publică vor indica deja o scădere a simpatiei de care se bucură în ochii românilor dl. Klaus Iohannis ca și a opțiunilor de vot ale electoratului în favoarea PNL. Iar scăderea va continua mai mult ca sigur dacă PSD-ului îi va ieși jocul de pe urma căruia guvernul în exercițiu va fi condamnat la un interimat ce nu se va sfârși decât după alegerile care deja sunt aproape sigur că nu mai au cum să se desfășoare altfel decât la termen. Un an agricol prost, așa cum se anunță a fi 2020 în primul rând din cauza secetei prelungite, iminenta scumpire a produselor de primă necesitate, creșterea ratei de schimb leu-euro care va aduce cu sine majorări de prețuri în masă, o posibilă sporire a șomajului (deja unele firme mari au anunțat că se văd silite să treacă la concedieri) vor fi decontate electoral de PNL. Cine l-a văzut pe președintele Iohannis la declarațiile de presă de luni seara doar dacă era legat la ochi nu avea cum să nu remarce schimbarea de atitudine. Dl. Iohannis nu mai era politicianul sigur pe sine Primul om în Stat s-a arătat, evident, dezamăgit, iar lucrul acesta nu a putut să fie mascat de diatriba anti-PSD. În ceea ce a spus președintele Iohannis s-a strecurat și o gravă eroare de strategie. Reprezentată de punerea la zid a PSD pentru vina de a fi sesizat CCR în privința posibilei existențe a unui conflict de natură constituțională între Președinte și Parlament, conflict insinuat în procesul desemnării persoanei însărcinate cu formarea noului guvern al României. În orice țară democratică, sesizarea CCR înseamnă o operațiune cum nu se poate mai normală. Că această normalitate e puternic afectată în România de evidentul partizanat politic al CCR e cu totul altă poveste și, cum spuneam, nicidecum o noutate. Firesc ar fi fost ca atât dl. Iohannis cât și conducerea PNL să fi procedat de așa natură încât să nu se ajungă la sesizarea CCR. Dl. Iohannis are la Cotroceni o liotă de consilieri, un consistent aparat tehnic și de juriști care ar fi trebuit să îl prevină asupra riscurilor pe care și le asumă. Juriști, specialiști în Drept constituțional trebuie că are și PNL. Rolul lor e de a acorda consultanță mai-marilor partidului. De aici o serie întreagă de întrebări. Sunt acești juriști și consilieri mai proști, mai slab pregătiți profesional decât cei de care dispune PSD? Dacă nu, și-au făcut ei datoria de a-i preveni pe Șeful Statului și pe cei din conducerea PNL asupra riscurilor pe care și le asumă? Dacă au făcut-o, de ce nu li s-a dat ascultare? Integral: http://www.contributors.ro
Senatul a aprobat OUG pe Sanatate: Coplata pentru servicii medicale private, amanata 5 ani Senatul a aprobat, miercuri, cu 63 de voturi “pentru”, 13 “impotriva” si o abtinere, proiectul initiat de Guvern care vizeaza reforma in domeniul sanatatii, precum si concediile si indemnizatiile de asigurari sociale de sanatate. Potrivit unui amendament la proiect, al carui raport a fost adoptat marti in Comisia pentru Sanatate, coplata pentru servicii medicale prestate de sistemul privat se amana pana la 21 aprilie 2025. “Am decis sa abrogam articolele si alineatele care se refera la situatia furnizorilor privati. Am prorogat termenul privind introducerea coplatii de la 2021 la 1 aprilie 2025. Cei care doresc sa participe in programele nationale de sanatate pot sa o faca, insa fara sa perceapa niste sume in plus din partea pacientilor pentru acordarea acestor servicii medicale”, a precizat marti presedintele Comisiei pentru Sanatate, senatorul Laszlo Attila. Acesta a adaugat ca, daca ordonanta ar fi fost respinsa integral, ar fi intrat in vigoare actul normativ de anul trecut si ar fi existat riscul ca pacientii sa plateasca imediat in plus furnizorilor privati de servicii medicale…..Se stabileste un termen de aplicare a prevederilor cu privire la contributia personala, cuprinse in Legea nr. 95/2006, care poate fi platita de asigurati pentru unele servicii medicale, in conditiile in care opteaza ca aceste servicii sa fie acordate de furnizori privati aflati in relatie contractuala cu case de asigurari de sanatate. Se propune ca termenul sa fie 1 aprilie 2021, intrucat noile contracte de furnizare de servicii medicale pentru anul 2020 se vor incheia incepand cu 1 aprilie 2020, neexistand posibilitatea pana la aceasta data de a stabili si parcurge procesul de consultare si negociere cu organizatiile profesionale, sindicale si patronale reprezentative din domeniul medical, precum si de a adopta actul normativ cu privire la serviciile medicale pentru care asiguratii pot opta pentru plata unei contributii personale, in conditiile acordarii acestor servicii de catre furnizorii privati, se arata in textul ordonantei initiate de Guvern. Prin proiectul de act normativ se propune ca serviciile medicale din cadrul programelor nationale de sanatate curative, care se suporta din bugetul Fondului national unic de asigurari sociale de sanatate, sa se deruleze in mod unitar atat prin furnizori publici, cat si prin furnizori privati, in mod similar cu reglementarea privind furnizorii privati de medicamente si dispozitive medicale. Integral: http://www.ziare.com
Candidatul USR-PLUS la Primaria Capitalei, stabilit printr-o metoda mixta intre sondaj si alegeri primare Candidatul aliantei USR-PLUS la Primaria Capitalei va fi anuntat in urmatoarele doua saptamani, a promis presedintele Uniunii Salvati Romania, Dan Barna. El anticipeaza ca va exista “o metoda probabil mixta intre sondaj si alegeri primare”, pentru desemnarea candidatului. Reprezentantul USR Nicusor Dan ar vrea un sondaj, in timp ce reprezentantul PLUS Vlad Voiculescu si-ar dori alegeri interne, pentru desemnarea candidatului aliantei la Primaria Capitalei. Liderul USR, Dan Barna, crede ca, indiferent cine va fi candidatul, acesta va castiga Primaria Bucuresti: “Este o competitie cumva legitima pentru nominalizarea aliantei. Aceasta competitie anticipez ca se va incheia intr-un termen destul de scurt. Integral: http://www.ziare.com
Statul la Stat. Institutul cu trei contracte şi un director ştiinţific fără studii: Nu am facultate de business, dar îmi place enorm Cercetarea este o preocupare umană admirabilă. E combustibilul progresului. Presupune curiozitatea aceea formidabilă care pornește din dorința de a îmbunătăți lumea. Sau măcar un crâmpei al ei. După ce terminăm de vorbit teoria, vine practica. Acolo unde întâlnim cercetătorii români din turism despre care industria turismului habar n-are. Așadar, nu e clar cui folosește, dar cheltuiește bani publici….. Cine este Valentin Iliescu, actualul director ştiinţific al INCDT Valentin Iliescu descrie situația cu brutală seninătate. Acum e cercetător şi director ştiinţific al Institutului Naţional de Cercetare Dezvoltare în Turism, pe scurt INCDT, dar multă, foarte multă vreme a fost politician. Domnul Iliescu a devenit pentru prima dată deputat în 1996 pe listele PUNR. S-a mutat mai apoi la PDSR – PSD-ul de azi – partid care, în 2000, i-a oferit un loc bun pe liste, deci și un al doilea mandat. Trei ani mai târziu, domnul Iliescu migrează în Partidul Democrat. Alt loc bun pe liste, al treilea mandat de deputat. La următoarele alegeri n-a mai prins loc în Parlament, dar domnul Valentin Iliescu s-a descurcat din nou, ca întotdeauna. În anii ce-au urmat, a fost ministru delegat pentru Relaţia cu Parlamentul în Guvernele Boc şi Ungureanu. În 2012, se întoarce în PSD şi prinde din nou un post de secretar de stat la Departamentul pentru Relaţia cu Parlamentul. De-acolo e dat afară în 2016, în timpul Guvernului Cioloş. Dar, cum spuneam, domnul Iliescu se descurcă mereu. Rapid, ajunge consilier al ministrului cercetării, după care devine brusc cercetător la INCDT. Știe și admite că n-are pregătire în domeniu, dar… simte că-i place. Valentin Iliescu: „Mi-am propus să vin aici pentru că mie chiar îmi place chestia asta. Nu sunt un om care să fi făcut o facultate să zicem bussines şi turism dar, pe când eram deputat, prin 2007 am fost la un curs postuniversitar de manager în turism de vreun an şi jumătate care mie mi-a plăcut enorm de mult, nici nu mă gândeam că o să ajung vreodată să mă ocup de chestia asta”. Cursul postuniversitar n-a fost chiar de un an și jumătate, ci doar de 8 luni și a fost făcut la o companie privată. Pare să fi fost de-ajuns să devină nu doar cercetător, ci și șef al tuturor cercetătorilor din Institut. Este drept, interimar. Reporter: Dânsul este director ştiinţific? Victor Timotin, director general INCDT: Nu, este cercetător. L-am pus ştiinţific interimar dar a dat concurs pentru cercetător.” Acum, domnul Iliescu e șeful interimar al cercetătorilor dintr-o instituție cum nu mai are aproape nimeni prin Europa. Nu multe țări par să creadă în utilitatea și eficiența unui institut de turism. Noi, da.…. În Planul de Dezvoltare Instituţională a INCD pentru perioada 2019-2022 se afirmă că Institutul se vrea “o instituţie de referinţă la nivel naţional şi european şi, de asemenea, un partener important atât pentru administraţia centrală şi locală cu responsabilitate în domeniul turismului, cât şi pentru industria turismului.” Ce înseamnă asta în lumea reală, în industria turismului. Înseamnă doar niște vorbe-n vânt sforăite în documente menite să justifice existența unui astfel de instituții. Integral: https://www.digi24.ro
România, împânzită de gunoaie. 18 depozite ilegale de deșeuri descoperite într-o singură comună din Giurgiu 18 depozite ilegale de deșeuri și gunoaie, detectabile și în imaginile de pe satelit, au fost descoperite și documentate în comuna giurgiuveană Vânătorii Mici de Florin Naidin, președintele filialei locale a USR. Majoritatea depozitelor de gunoaie se află pe marginea râurilor Argeș și Neajlov…..”Persoanele care le-au aruncat nici nu s-au sinchisit să îndepărteze crotaliile (plăcuțele de identificare ale animalelor) în baza cărora se poate afla imediat proprietarul acestora, dovadă a indiferenței autorităților la aceste fapte, ca să nu spunem a complicității”, arată Florin Naidin. Acesta arată că în 2018 a sesizat Garda de Mediu în legătură cu excavările și depozitul de deșeuri creat în urma excavărilor de la podul peste Neajlov din sat, iar instituția a dispus ecologizare amplasamentului. Rezultatul? Primăria comunei Vânătorii Mici a îngrămădit tot gunoiul în groapă și a pus deasupra pământ. Integral: https://www.g4media.ro
Zeci de ziare ar putea reveni în print după epuizarea stocurilor de hârtie igienică Vă era dor să răsfoiţi publicaţiile care v-au marcat anii tinereţii? Ei bine, acestea ar putea să apară din nou la chioşcuri! Tot mai multe trusturi de presă iau în calcul să revină la formatul tipărit. Motivul e simplu: stocurile de hârtie igienică aproape s-au epuizat în hypermarketuri, pe fondul isteriei generate de noul coronavirus chinezesc. “Evenimentul, Jurnalul, Cotidianul, Adevărul, Gândul, Libertatea, Cancan, Atac la Persoană, Dilema, Caţavencu, Revista 22, România Liberă, Gardianul, Curentul, Azi, Tineretul Liber, Vremea, Infractoarea mov, Paranormalul, Formula As – unele quality, unele de scandal, unele care au dispărut complet, altele care încă se mai găsesc pe la pasionaţi. Toate satisfăceau în anii ’90 o nevoie reală a populaţiei. Nevoie care, iată, începe să apară din nou”, spune Archibald Bulicică, analist media. Integral: https://www.timesnewroman.ro
21 Raspunsuri la Revista Presei – 27 februarie. “Sistemul de sănătate nu este eficient în ceea ce privește îmbunătățirea accesibilității și nici a sănătății populației.”
Mar27/02/2020 at 09:37
Am scris și revin, a început nebunia. Să sperăm că nu se va extinde!
https://www.hotnews.ro/stiri-esential-23687916-prefectura-gorj-inchide-scolile-suspenda-activitatile-culturale-sportive-comuna-prigoria-unde-provine-primul-roman-infectat-coronavirus.htm
stefan6027/02/2020 at 09:37
Bun venit in clubul Coronavirus. 🙂
Palada e cu unghia in gat. Delira ca vin capsunarii sa va infecteze.
A venit un italian. A si plecat dar doar dupa ce a semanat . Bine.
Mar27/02/2020 at 09:45
Corect! – ”Forțând anticipate în plină isterie generată de coronavirus și exploatată cu cinism de adversarii lor, liberalii și Klaus Iohannis se joacă cu focul. În orice moment riscă să se ardă.
Există însă un motiv cât se poate de serios care ar putea explica de ce se comportă azi ușor irațional. Dacă nu reușesc să declanșeze alegeri înainte de termen, în luna septembrie vor trebui să-și asume amânarea majorării pensiilor cu 40%, cadoul otrăvit lăsat moștenire de PSD.”
https://www.g4media.ro/coronavirus-si-anticipate-vor-putea-klaus-iohannis-si-pnl-sa-le-gestioneze-pe-amandoua.html
Intamplator27/02/2020 at 09:56
DT bate câmpii de la o vreme….cred ca are “norma de cuvinte scrise “ la G4media
Intamplator27/02/2020 at 09:54
Nu sunt medic ,n am cunoștințe medicale dar ma întreb =care este diferența între o epidemie de pneumonie și una de covid 19?????
as avea și un posibil răspuns =FB&co+atrofierea creierului datorita utilizării Internetului
Sunt in “categoria de vârsta” cu cea mai mare mortalitate cauzată de covid 19…..oare voi fi tratat altfel “acolo sus” daca pe certificatul de deces scrie “covid 19” in loc de “congestie cerebrala”sau “insuficienta cardio-respiratorie ?”
Mar27/02/2020 at 10:03
Corect, psihoza s-a transmis online. Eu am o altă întrebare, dacă vor fi probleme, cu ce te protejează/ajută că ai ”rupt” magazinul? Se va institui carantină ”door to door” ca în Evul Mediu/ China? Balamuc în formă continuată, indus de cineva care are un scop bine determinat.
A A27/02/2020 at 10:14
Cel mai mult baga psihoza in bizoni aparatul traditional care tine pe romani dezinformati si inapoiati, format in esenta din haznalele televizate plus partidele din parlament ale porcilor criminali plus cocalautii bor.
A A27/02/2020 at 09:59
A ajuns si in Germania
https://news.trust.org/item/20200226171421-39v63/
dar si in America de Sud (parca in Brazilia, via Italia).
A A27/02/2020 at 10:07
S-ar putea ca raspandirea lui covid19 in Rrrromanica sa depinda si de vreme.
La virusul asta, zic astia (CNN, Gupta) ca-i place la rece si umed; inca nu se stie daca se stinge la caldura ca SARS; dar astia nu exclud ca prin aprilie-mai sa inceapa limitare semnificativa prin emisfera Nordica.
Ce li se recomanda la americani:
https://edition.cnn.com/2020/02/26/health/how-to-prepare-coronavirus-united-states-explainer/index.html
A A27/02/2020 at 10:21
https://www.g4media.ro/surse-nicusor-dan-a-batut-palma-cu-pnl-pentru-a-fi-sprijinit-in-cursa-pentru-primaria-capitalei.html
Daca-i asa a cam belit-o marea cxxxx a bacaului firea adoptata pana acum de bucurestenii retarzi si cioflingarii comunelor limitrofe.
Cu Mr. Citu prim-ministru, toate sifonarile de miliarde de euro facute de centurista si asociati vor iesi in evidenta la auditul general.
mircea27/02/2020 at 10:32
asta-i o stire grozava 🙂
cine a influentat pnl ca sa priveasca cu responsabilitate bucurestiul in conditiile unui singur tur si sa accepte candidatura lui n.d e/sunt de toata lauda
catu, putin probabil sa ajunga premier dar chiar si asa ,centurista in coasta cu n.d n-o va duce prea bine si cu vreun audit ,nici pe-atat
Mar27/02/2020 at 10:39
Poate se coagulează toată opoziția și termină cu mizeria din PMB.
A A27/02/2020 at 10:52
Eu nu cred ca Barney si Ciolos ar fi doi tampiti care nu se coaguleaza la tendinte asta, si ar mai scormoni impotriva logicii elementare.
Intamplator27/02/2020 at 10:42
He…he….pe site ul asta s a scris despre posibilitatea asta acum vreo 2 săptămâni ….sa mai scriem și de un tandem”ND-Ciucu “….alianța formidabila pentru București
Mar27/02/2020 at 10:56
A apărut VV, care a fost lăsat în ”costumul lui Adam” . A învins logica și nu orgoliile de carton. Este cert că va fi susținut și de USR, iar decizia lui Nicușor Dan, care este corectă, va genera o furtună în alianță.
https://www.g4media.ro/reactia-lui-vlad-voiculescu-la-intelegerea-dintre-nicusor-dan-si-pnl-nu-stiam-nimic-ar-fi-o-mare-dezamagire.html
papiciulo27/02/2020 at 10:32
Johannis si PNL-ul au adoptat o pozitie de forta.Dar sa nu se impiedice de un ciot : Coronavirusul care sper sa nu fie pt PNL ce a fost Generalul Iarna pt nemti.
Daca ce pierde PNL castiga USR + ar fi OK.Sa vedem…
Partea buna e ca PSD-ul tot fugind de anticipate arata ca nu stau bine in sondaje …inca.
A A27/02/2020 at 11:01
https://www.msn.com/en-us/news/us/coronavirus-in-california-cdc-confirms-possible-community-transmission-case/ar-BB10rsHm?ocid=spartanntp
Hai ca a inceput covid-19 sa calatoreasca liber (fara influente externe) si prin US; daca sucomba rapid in California vom avea o prima indicatie ca la incalzirea vremii ar putea sa o mierleasca de la sine si in Rrrromanica. Oricum in 15-30 zile de acum ar trebui sa inceapa disparitia prin Italia, daca e asa dependent ca sars de vreme.
A A27/02/2020 at 11:13
Ce ziceam ca nu-s tampiti, ba chiar dimpotriva…
https://www.g4media.ro/claudiu-nasui-seful-usr-bucuresti-despre-acordul-dintre-nicusor-dan-si-pnl-e-o-sansa-mare-pentru-candidatul-usr-sa-castige-lupta-cu-firea-vom-stabili-impreuna-cu-pnl-si-plus-strategia-pen.html
stefan6027/02/2020 at 12:05
Gripa in Italia inbolnaveste anual cam 300.000 oameni.
Si provoaca 800 de morti. Date oficiale .
Nu se inchide nimic , nu se suspenda nici o activitate.
Ca fapt divers si tot din Italia , in 2019 au murit 1.500 persoane in accidente auto. Nu a blocat nineni circulatia.
Tot in 2019 , 750 persane au murit in accidente de munca. Nu a blocat nimeni productia .
E doar o comparatie ( cam trasa de par. 🙂 ) dar e evident ca isteria asta cu coronavirus e exagerata.
Mar27/02/2020 at 12:26
Sincer, Sică s-a autodepășit și pentru mine este o revelație. Felicitări! – Vă anunț că în urma discuțiilor cu Nicușor Dan, care au vizat problematica Bucureștiului, am luat decizia de a îl propune pe Nicușor Dan candidat la primăria Capitalei susținut de PNL.
https://www.g4media.ro/live-video-ludovic-orban-am-luat-decizia-de-a-l-propune-pe-nicusor-dan-candidat-la-primaria-capitalei-sustinut-de-pnl.html
Cetatean27/02/2020 at 12:52
https://politeia.org.ro/editoriale/ratiunea-a-invins-in-pnl-la-plus-inca-mai-avem-de-asteptat/63480/
« Rațiunea a învins în PNL. La Plus, încă mai avem de așteptat?
Revista Presei – 26 februarie. “Confirmarea unei vechi zicale despre “gura care bate fundul”.” »

References: CCR 
 CCR 
 CCR 
 CCR 
 CCR 
 CCR 
 CCR